Adroddiad Swyddog Sabothol

Swyddog: Tammy Bowie | Llywydd Campws Llambed

|  |
| --- |
| **Amcanion y Swyddog a Chynllun Strategol yr Undeb** |
| **Ymgyrchoedd y Swyddog Sabothol** | **Adnabod ac Estyn Allan i'n Haelodau** | **Gwella ein Cyfleoedd** | **Cryfhau eich Llais** | **Gwneud y Gorau o'n Hadnoddau** |
| Addysg Tai | X |  | X | X |
| Iechyd Meddwl | X |  | X | X |
| Polisi Gwyrdd | X | X | X |  |
| Achrediad Chwaraeon a Chymdeithasau | X | X | X | X |
| Dysgu o Bell a’r Gymuned Ryngwladol | X | X | X | X |
| Hygyrchedd (Corfforol ac Ariannol)  | X | X | X | X |

|  |
| --- |
| **Y Diweddaraf ar Ymgyrchoedd ac Amcanion Penodol** |
| **Ymgyrch/Amcan** | **Y diweddaraf** |
| Iechyd Meddwl - Wythnos Iechyd Meddwl a chasglu adnoddau ynghyd | Yn dilyn llwyddiant ein hymgyrch Iechyd Meddwl ym mis Hydref, rydym wedi mynd yn ôl ati yn Ionawr ac wedi cyfuno ein hymgyrchoedd Iechyd Meddwl a Chymorth Astudio. Nod gwneud hyn oedd cyfeirio myfyrwyr at gymorth llesiant a hyrwyddo awgrymiadau ar gael trefn ar eich astudiaethau academaidd. Cynhaliwyd cystadleuaeth Instagram i fyfyrwyr rannu lluniau o’u hardaloedd astudio neu sut maen nhw'n cadw nodiadau, fel ffordd o hyrwyddo pwysigrwydd gofod astudio pwrpasol, yn enwedig ar gyfer llesiant myfyrwyr. Wrth i ni agosáu at gyfnod olaf traethodau hir, byddwn yn dwyn sylw at yr adnoddau a'r gwasanaethau cymorth hyn unwaith yn rhagor. |
| Addysg ar gyfer Llety a Thai - Dod â’r ymghyrch i ben | Mae'r ymgyrch llety a thai bellach wedi dod i ben; rwyf wedi gweithio gyda'n tîm cyfathrebu i ailwampio adran Llety a Thai o’r wefan i wneud ein hadnoddau'n fwy hygyrch. Rydym hefyd wedi llunio ffurflen ryngweithiol ar gyfer pan fyddwch yn mynd i weld tŷ neu fflat, y gallwch chi anfon atoch eich hunan trwy e-bost pan fydd wedi’i chwblhau, fel y gallwch gyfeirio’n ôl ati yn y dyfodol. Yn dilyn adborth o’r Cyngor Campws diwethaf, rwyf hefyd wedi datblygu adnodd ar gyfer sut i gael y fargen orau ar gyfer eich biliau, sydd hefyd bellach yn fyw ar y wefan; mae’n cynnwys popeth o gymharu prisiau, treth gyngor a rhannu biliau, i fod â ‘chyfrif biliau’ ar wahân gyda'ch banc.  |
| Hygyrchedd (Ariannol) | Rwyf wedi gweithio gyda'r tîm cyllid yn gynnar yn y flwyddyn academaidd hon i fynd i'r afael â materion yn ymwneud â thaliadau Ffioedd ÔR, gan sicrhau bod y system yn cael ei diweddaru i adlewyrchu taliadau benthyciad. Fy mwriad ar y cychwyn oedd sicrhau cynllun talu cyffredinol fyddai’n caniatáu i fyfyrwyr dalu am eu dysgu mewn 6 rhandaliad cyfartal; fodd bynnag, oherwydd y ffordd y mae dyfarnu cymwysterau yn gweithio ar lefel ÔR, mae hyn yn amhosibl. O ganlyniad, rwyf wedi gweithio gyda’r adran gyllid i gynhyrchu ffeithluniau ar sut mae'r taliadau'n cael eu gwneud a'r rhesymeg y tu ôl i hyn, fel bod gan fyfyrwyr ÔR y wybodaeth hon ar ddechrau eu hastudiaethau. Nawr ein bod yn y trydydd semester, mae'r gwaith rwy'n bwriadu ei wneud ar hysbysebu'r costau o amgylch astudiaeth ÔR yn bwysicach nag erioed, a byddwn yn lansio adnoddau ar gyfer hyn tua diwedd mis Ebrill. |
| Hygyrchedd (Corfforol) | Gan weithio gyda'r Swyddog Rh-A Anabledd yn Llambed, rydym wedi lansio a chwblhau arolwg hygyrchedd. Rydym hefyd wedi paratoi adroddiad o'n canfyddiadau. Rhannwyd yr adroddiad hwn gyda'r tîm Gweithrediadau a'r Profost yn Llambed, sy'n awyddus i weithio gyda ni i fynd i'r afael â'r pryderon hyn. Mae'r Brifysgol yn cynnal archwiliad o'r holl adeiladau sy'n eiddo i PCyDDS, felly bydd ein hadroddiad yn gweithredu fel Data a Gynhyrchwyd gan Ddefnyddwyr i flaenoriaethu gwelliannau wrth symud ymlaen. Rwyf wedi cynorthwyo Swyddog Rh-A Anabledd Abertawe i ailadrodd y gwaith hwn ar gyfer campysau Abertawe, yn dilyn y diddordeb a ddangoswyd yng Nghyngor Campws Abertawe, a lansiwyd yr arolwg diwygiedig hwn ar Ebrill 14eg.  |
| Polisi Gwyrdd - Gwastraff Papur - Casgliadau’r Ymgyrch | Cyflwynwyd polisi i'w ystyried yng Nghynghorau’r Campysau a Chyngor yr Undeb ym mis Ebrill 2021.  |
| Achrediad Clybiau Chwaraeon a Chymdeithasau | Cymeradwywyd y system achredu newydd gan bwyllgor gwaith yr UM yn dilyn ymgynghori â myfyrwyr o'r 3 champws preswyl. Ers hynny, rwyf wedi bod yn gweithio ar y cyd â'r Swyddogion Cyfleoedd Myfyrwyr i ddatblygu'r gweithgareddau ym mhob cangen, ac rydym wedi creu pecynnau o adnoddau cymorth ar gyfer pob cangen i alluogi myfyrwyr i gyflawni eu gorau o dan y system newydd. Dangosodd ymgynghoriad â myfyrwyr fod y pwyllgorau gwaith yn hoffi'r ffeithlun gweledol, felly rydym yn gweithio gyda'r tîm dylunio i gynhyrchu hyn yn broffesiynol, yn ogystal â chreu tudalennau gwe addas ar wefan yr Undeb.Oherwydd newid o fewn y sector tuag at hyrwyddo cymdeithasau academaidd, rwy'n gweithio gyda'n timau Llais ac Eiriolaeth Myfyrwyr i ddynodi anghenion cymorth sy'n benodol i gymdeithasau Academaidd a chreu adnoddau cymorth i fynd i'r afael â'r anghenion hyn. Y cam nesaf yw gweithio gyda'r SCM i greu system olrhain sy'n rhoi rheolaeth i fyfyrwyr dros y dystiolaeth maen nhw eu hunain yn ei chyflwyno. Bydd y system newydd yn barod i'w lansio ar gyfer y flwyddyn Academaidd newydd.  |
| Dysgu o Bell a’r Gymuned Ryngwladol | Ers fy adroddiad diwethaf i’r bwrdd, rwy'n dal i gredu ei bod yn bwysicach nag erioed bod ein myfyrwyr sy’n Dysgu o Bell a’n myfyrwyr Rhyngwladol yn teimlo eu bod wedi'u cynnwys ym mhoblogaeth y myfyrwyr; oherwydd y cyfnod clo estynedig a'r dychweliad araf i normalrwydd, hwn oedd agwedd anoddaf fy maniffesto o hyd. Fel rhan o'n dyraniad ariannol i frwydro yn erbyn effaith COVID ar fyfyrwyr, rydym wedi neilltuo cyfran o'r cyllid hwn ar gyfer cronfa benodol i fyfyrwyr Rhyngwladol, oherwydd nad ydynt yn gymwys i gael benthyciad ar gyfer cynhaliaeth. Rwyf wedi bod yn treulio cyfran o fy amser yn mynd ati i bontio'r bwlch rhwng y campysau preswyl a'r campysau ategol trwy grŵp datblygu sy'n cynnwys fi a Chynrychiolwyr Llais Myfyrwyr Llundain a Birmingham. Y gobaith yw y bydd ein myfyrwyr sy'n dysgu o bell, ac sy’n byw yn nes at ein safleoedd yn Lloegr, yn gallu ymgysylltu yn y ffordd honno yn y dyfodol, tra bod ein myfyrwyr ar gampysau ategol yn cael cydraddoldeb yn eu profiadau.  |

**Themâu sy’n Dod i’r Amlwg, Buddugoliaethau’r UM ac Adborth Myfyrwyr**

* **Mae newid enw ar gardiau Myfyrwyr bellach am ddim i fyfyrwyr sy'n trawsnewid:** Mae hon yn fuddugoliaeth enfawr i'n cymuned Draws.
* **Mynediad i'r CAD:** Mae mynediad i'r CAD yn awydd cyson gan fyfyrwyr, ac rydym wedi bod mewn cysylltiad rheolaidd â thîm y Llyfrgell i drafod sut olwg fydd ar hyn yn y trydydd semester. Eu nod yw ailagor gwasanaeth clicio a chasglu ar sail ehangach.
* **Polisi Rhwyd Ddiogelwch:** Cadarnhawyd y polisi rhwyd ddiogelwch
* **Ymestyn mynediad i Microsoft 365:** Rydym wedi cadarnhau estyniad ar gyfer mynediad graddedigion i *Office 365* o 3 mis i flwyddyn, ar ôl i fyfyriwr gyflwyno Syniad Mawr
* **Modiwlau Cyffredin** Rydym bob amser yn gweithio gyda chynrychiolwyr myfyrwyr a'r Brifysgol mewn trafodaethau ynghylch Modiwlau Cyffredin, gan gynnwys trefnu digwyddiad 'Bwrdd Crwn' byw trwy *Teams* gyda staff allweddol, er mwyn i fyfyrwyr eu holi’n uniongyrchol am y GAMs. Cynhelir hwn ar Ebrill 29th.

**Ar y Gweill:**

* Etholiadau
* Ymgyrch Hygyrchedd Swyddog Rh-A Anabledd Abertawe
* Ymgyrch adnoddau ac ymwybyddiaeth ynghylch Trais yn erbyn Menywod a Merched
* Lansio Gweinydd *Discord* yr UM

**Unrhyw Wybodaeth Arall:**